ПРОТОКОЛ № 37
от заседание на Комисия по дисциплинарните производства
на Висшия съдебен съвет,
проведено на 15 октомври 2013 г.

Днес, 15 октомври 2013 г., вторник, oт 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
			МИЛКА ИТОВА
								ЯСЕН ТОДОРОВ
								ГАЛЯ ГЕОРГИЕВА										СВЕТЛА ПЕТКОВА										МИХАИЛ КОЖАРЕВ

От администрацията на ВСС: Деница Захариева– експертен сътрудник на Комисия по дисциплинарните производства.

	Заседанието протече при следния дневен ред:
1. Заповед на Ивайло Иванов – административен ръководител на Районен съд гр. Костинброд, с която, на основание чл. 327 от ЗСВ, е обърнато внимание на Ивайло Родопски – съдия в Районен съд гр. Костинброд.

2. Заповед на Христо Христов – административен ръководител на Районна прокуратура гр. Сливен, с която, на основание чл. 327 от ЗСВ, е обърнато внимание на Татяна Марчева Еневска – прокурор в Районна прокуратура гр. Сливен.

3. Заповед на Даниела Харитонова – районен прокурор на Районна прокуратура – Горна Оряховица, с която предлага да се образува дисциплинарно производство и наложи дисциплинарно наказание по чл. 308, ал. 1, т.т. 3, 4 или 6 на Свилен Георгиев Цветков, понастоящем прокурор в АП – Велико Търново. 

4. Извлечение от протокол № 38/03.10.2013 г. от заседание на ВСС относно подобряване взаимодействието между Комисията по предложенията и атестирането на съдии, прокурори и следователи и останалите комисии към Висшия съдебен съвет.

5. Решение на Върховния административен съд - VІ отделение, с което е отменено решение на ВСС по т. 29 от заседанието на 11.04.2013 г., с което на ......................... е наложено дисциплинарно наказание по чл. 308, ал. 1, т. 6 от ЗСВ и изпраща делото като преписка на ВСС, който да реши по същество въпроса, поставен с предложението на ИВСС за налагане на дисциплинарно наказание.

6. Определение от 10.10.2013 г. на дисциплинарния състав по дисциплинарно дело № 29/2013 г. по описа на ВСС, с което изпраща делото на Комисия по дисциплинарните производства за преценка относно наличието на условия и необходимост за евентуалното му обединяване с дисциплинарно дело № 21/2013 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

  	- Актуализиране на Регистъра на Комисия по дисциплинарните производства на Висшия съдебен съвет в съответствие с решение на ВСС по протокол № 37/26.09.2013 г., т. 16 /допълнителна/.
         -  Обсъждане на постъпили указания от Върховния административен съд за представяне на материалите, съдържащи се в дисциплинарните преписки, ведно с изготвен опис.

По дневния ред
1. ОТНОСНО: Заповед на Ивайло Иванов – административен ръководител на Районен съд гр. Костинброд, с която, на основание чл. 327 от ЗСВ, е обърнато внимание на Ивайло Родопски – съдия в Районен съд гр. Костинброд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.	Предлага на Висшия съдебен съвет да приеме за сведение заповед № РД-13-01/01.10.2013 г. на Ивайло Иванов – административен ръководител на Районен съд гр. Костинброд, с която, на основание чл. 327 от ЗСВ, е обърнато внимание на Ивайло Родопски – съдия в Районен съд гр. Костинброд и същата да се приложи към кадровото досие на магистрата.
1.2.	В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

2.ОТНОСНО: Заповед на Христо Христов – административен ръководител на Районна прокуратура гр. Сливен, с която, на основание чл. 327 от ЗСВ, е обърнато внимание на Татяна Марчева Еневска – прокурор в Районна прокуратура гр. Сливен.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение заповед № РД-19-02/16.09.2013 г. на Христо Христов – административен ръководител на Районна прокуратура гр. Сливен, с която, на основание чл. 327 от ЗСВ, е обърнато внимание на Татяна Марчева Еневска – прокурор в Районна прокуратура гр. Сливен и същата да се приложи към кадровото досие на магистрата.
2.2.	В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

3.ОТНОСНО: Заповед на Даниела Харитонова – районен прокурор на Районна прокуратура – Горна Оряховица, с която предлага да се образува дисциплинарно производство и наложи дисциплинарно наказание по чл. 308, ал. 1, т.т. 3, 4 или 6 на Свилен Георгиев Цветков, понастоящем прокурор в АП – Велико Търново. 

	Мотиви: Със Заповед № 225/07.10.2013 г. на административния ръководител – районен прокурор на РП – Горна Оряховица е спряно образуваното дисциплинарно производство срещу Свилен Георгиев Цветков, понастоящем прокурор в Апелативна прокуратура гр. Велико Търново /от 01.08.2013 г./. Със заповедта е направено предложение до ВСС за налагане на дисциплинарно наказание по чл. 308, ал. 1, т.т. 3, 4 и 6 от ЗСВ на прокурор Свилен Цветков.
	При извършване на проверка по допустимостта на внесеното предложение за налагане на дисциплинарно наказание Комисията констатира, че същото не е направено от компетентен орган по чл. 312, ал. 1 от ЗСВ, поради което 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Изпраща заповед № 225/07.10.2013 г. на административния ръководител – районен прокурор на РП – Горна Оряховица, ведно с преписката по дисциплинарно производство № 864/2012 г. по описа на РП Горна Оряховица, на Главния прокурор на РБ, по компетентност.

4.ОТНОСНО: Извлечение от протокол № 38/03.10.2013 г. от заседание на ВСС относно подобряване взаимодействието между Комисията по предложенията и атестирането на съдии, прокурори и следователи и останалите комисии към Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Поема задължение при постъпване или наличие на данни по смисъла на чл. 30а, ал. 2 от ЗСВ, касаещи професионалната квалификация на съдия, прокурор и следовател, да ги предоставя своевременно на Комисията по предложенията и атестирането с препис – извлечение от съответното заседание.

5.ОТНОСНО: Решение на Върховния административен съд - VІ отделение,  с което е отменено решение на ВСС по т. 29 от заседанието на 11.04.2013 г., с което на ......................... е наложено дисциплинарно наказание по чл. 308, ал. 1, т. 6 от ЗСВ и изпраща делото като преписка на ВСС, който да реши по същество въпроса, поставен с предложението на ИВСС за налагане на дисциплинарно наказание.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение Решение на Върховния административен съд - VІ отделение, с което е отменено решение на ВСС по т. 29 от заседанието на 11.04.2013 г., с което на ......................... е наложено дисциплинарно наказание по чл. 308, ал. 1, т. 6 от ЗСВ и изпраща делото като преписка на ВСС, който да реши по същество въпроса, поставен с предложението на ИВСС за налагане на дисциплинарно наказание.

6.ОТНОСНО: Определение от 10.10.2013 г. на дисциплинарния състав по дисциплинарно дело № 29/2013 г. по описа на ВСС, с което изпраща делото на Комисия по дисциплинарните производства за преценка относно наличието на условия и необходимост за евентуалното му обединяване с дисциплинарно дело № 21/2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Връща преписката на дисциплинарния състав по д.д. № 29/2013 г. по описа на ВСС, тъй като е извън правомощията на Комисията да изразява становища по висящи дисциплинарни производства.

7.ОТНОСНО: Актуализиране на Регистъра на Комисия по дисциплинарните производства на Висшия съдебен съвет в съответствие с решение на ВСС по протокол № 37/26.09.2013 г., т. 16 /допълнителна/.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Данните, които са въведени от 03.10.2012 г. до 26.09.2013 г. в Регистъра на Комисия по дисциплинарните производства да се актуализират в съответствие с решение на ВСС по протокол № 37/26.09.2013 г., т. 16 /допълнителна/.

8.ОТНОСНО: Обсъждане на постъпили указания от Върховния административен съд за представяне на материалите, съдържащи се в дисциплинарните преписки, ведно с изготвен опис.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Възлага на Главния секретар на ВСС да създаде организация с цел материалите по дисциплинарните преписки и дела да се подреждат по хронологичен ред, прономеровани, прошнуровани и под опис.

16.10.2013 г.			                   ПРЕДСЕДАТЕЛ: /П/
                                                                                                     ВАСИЛ ПЕТРОВ